text: Klima i Vordingborg Kommune
  
  publiceret: 2022-04-25 12:43:27+02:00
  Kysten er tæt på overalt i Vordingborg Kommune, så havets påvirkning på klimaet er stor, og kommunen får hverken høje eller lave temperaturer. Kontinenterne mod syd og øst ligger tæt på, så varme om sommeren og kulde om vinteren kan let nå frem. I forårsmånederne betyder det kolde hav, at kommunen er kold med april blandt de ti koldeste i landet. Tilsvarende betyder det varme efterårshav, at oktober hører til blandt de ti varmeste. På årsbasis er kommunen lidt varmere end landsgennemsnittet.
  Vordingborg Kommune ligger i en tør del af landet, da luften når at tørre ud på vej over landet fra vest. Selv om kommunen er bakket, giver det ikke meget ekstra nedbør. Månederne januar, juni, juli, september, oktober og november ligger blandt landets ti tørreste, og samlet for året er Vordingborg Kommune landets tredjetørreste. Det giver flere soltimer i de tørre måneder, så kommunen på årsbasis ligger blandt de ti solrigeste.
  Læs mere om natur og landskab i Vordingborg Kommune
  Læs videre om
  Læs også om
  Se alle artikler om Klima